ตามที่ได้มีประชาชนร้องเรียนผ่านระบบบริหารจัดการปัญหาเมือง ระดับปัญหาเส้นเลือดฝอยตามนโยบายของผู้ว่าราชการกรุงเทพมหานคร (นายชัชชาติ สิทธิพันธุ์) ผ่านระบบ Application Traffy Fondueตามรหัสรับเรื่อง 2023-H23TMF     วันที่รับแจ้ง 26 มกราคม 2566 กรณีกลิ่นขยะยังส่งกลิ่นมาทุกคืนถึงเกือบเช้าทั้งๆที่โรงงานกำจัดขยะได้ถูกสั่งปิดแล้วทำไมยังส่งกลิ่นเหม็น เมื่อวันที่ 17 มีนาคม 2566 เจ้าหน้าที่ได้ลงพื้นที่ตรวจสอบบริเวรภายในศูนย์และพื้นที่ใกล้เคียง ทราบว่าภายในศูนย์ฯได้มีมาตรการป้องกันกลิ่นตามปกติ เพื่อไม่ให้รบกวนประชาชนที่อาศัยอยู่บริเวณใกล้เคียงโดยมีมาตรการดังนี้ 1.กำชับผู้รับจ้างเร่งกำจัดขยะมูลฝอยให้หมดวันต่อวันไม่ให้ตกค้าง 2.กำชับผู้รับจ้างทำความสะอาดพื้นที่ภายในอาคารรับขยะ 3.ตรวจสอบการทำงานของระบบบำบัดกลิ่นทุกวันให้อยู่ในสภาพใช้งานได้ 4. ปรับภูมิทัศน์ภายในศูนย์ ฯโดยการปลูกต้นไม้รอบๆศูนย์ให้เป็นพื้นที่สีเขียว เพื่อป้องกันกลิ่นไม่ให้ไปรบกวนประชาชนที่อาศัยอยู่บริเวณใกล้เคียง
รบกวนสอบถามความคืบหน้าของอุโมงค์ระบายน้ำตรงถนนอุดมสุข ว่า เมื่อไหร่จะซ่อมเสร็จ เมื้อไหร่จะคืนผิวการจราจรสักที โครงการนี้ใช้เวลาสร้างไม่ต่ำกว่า 6 ปีแล้ว เปิดใช้งานเมื่อต้นปี 65 ได้ไม่ถึงเดือน สะพานก็ทรุดต้องปิดซ่อมอีก จนถึงตอนนี้ก็ยังไม่เสร็จสักที ประชาชนต้องทนรถติดอีกถึงเมื่อไหร่คะ
ขอบคุณเจ้าหน้าที่ค่ะ